text: Unge giver blod 
  08 august 2011 kl. 12.23
  Siden årsskiftet er der kommet 1.500 nye bloddonorer i Syddanmark - mere end halvdelen af dem under 25. Det viser tal fra Bloddonorerne i Danmark.
  Fra nytår og til første august er der registreret mere end 1500 nye bloddonorer i Syddanmark. Og 57 procent af dem er unge.
  Det er især stande på store arrangementer, der trækker mange unge til. Blandt andet hverves der typisk mere end 1000 nye donorer på Skanderborg Festival.
  